

คำสั่งเทศบาลตำบลโพนสูง

ที่ ๑๑ / 2568

เรื่อง แต่งตั้งคณะกรรมการขับเคลื่อนจริยธรรม เทศบาลตำบลโพนสูง ประจำปีงบประมาณ 2568

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วยรัฐธรรมนูญแห่งราชอาณาจักรไทย พุทธศักราช 2560 มาตรา 76 วรรคสาม บัญญัติให้รัฐพึงจัดให้มีมาตรฐานจริยธรรม เพื่อให้หน่วยงานของรัฐใช้เป็นหลักการในการกำหนดประมวลจริยธรรมสำหรับเจ้าหน้าที่ของรัฐในหน่วยงานนั้นๆ ซึ่งไม่ต่ำกว่ามาตรฐานทางจริยธรรมดังกล่าว และพระราชบัญญัติมาตรฐานทางจริยธรรม พ.ศ.2562 มาตรา 5 ได้กำหนดมาตรฐานทางจริยธรรม ซึ่งเป็นกลักเกณฑ์การประพฤติประฏิบัติอย่างมีคุณธรรมของเจ้าหน้าที่ของรัฐเพื่อใช้เป็นหลักสำคัญในการจัดทำประมวลจริยธรรมของหน่วยงานของรัฐ ประกอบกับประมวลจริยธรรมผู้บริหารท้องถิ่น ประมวลจริยธรรมสมาชิกสภาเทศบาล และประกาศคณะกรรมการมาตรฐานการบริหารงานบุคคลส่วนท้องถิ่น เรื่อง ประมวลจริยธรรมพนักงานส่วนท้องถิ่น ดังนั้นเทศบาลตำบลโพนสูง จึงขอแต่งตั้งคณะทำงาน และคณะที่ปรึกษาสำหรับขับเคลื่อนจริยธรรมของข้าราชการ และพนักงานของข้าราชการเทศบาลตำบลโพนสูง เพื่อควบคุม กำกับ ให้มีการปฏิบัติตามประมวลจริธรรม ดังต่อไปนี้

1. ปลัดเทศบาลตำบลโพนสูง ประธานคณะทำงาน

2.รองปลัดเทศบาลตำบลโพนสูง คณะทำงาน

3.หัวหน้าสำนักปลัด คณะทำงาน

4.ผู้อำนวยการกองคลัง คณะทำงาน

5.ผู้อำนวยการกองช่าง คณะทำงาน

6.ผู้อำนวยการกองการศึกษา คณะทำงาน

7.หัวหน้าฝ่ายปกครอง คณะทำงาน

8.หัวหน้าฝ่ายบริหารการศึกษา คณะทำงาน

9.หัวหน้าฝ่ายอำนวยการ คณะทำงาน/เลขานุการ

10.นักทรัพยากรบุคคล คณะทำงาน/ผู้ช่วยเลขานุการ

11.นิติกร คณะทำงาน/ผู้ช่วยเลขานุการ

โดยคณะทํางานขับเคลื่อนเรื่องจริยธรรมมีหน้าที่ดังนี้

1.ทำหน้าที่ให้คำปรึกษาแนะนำ สอดส่อง ดูแลและส่งเสริมให้มีการปฏิบัติตามประมวลจริยธรรมในองค์กรปกครองส่วนท้องถิ่น

2

2.รวบรวมข้อมูล ศึกษา วิเคราะห์รูปแบบ การส่งเสริมคุณธรรมจริยธรรมในหน่วยงาน และจัดทำแผนขับเคลื่อนจริยธรรมในหน่วยงาน

3.จัดทำแนวทางการปฏิบัติงานด้านจริยธรรม (Do’s & Don’ts) เพื่อลดความสับสนเกี่ยวกับพฤติกรรมสีเทาและเป็นแนวทางในการประพฤติตนทางจริยธรรม

4.ติดตาม และประเมินผลการขับเคลื่อนงานด้านจริยธรรมของหน่วยงาน

5.คุ้มครองเจ้าหน้าที่ผู้ซึ่งปฏิบัติตามประมวลจริยธรรมอย่างตรงไปตรงมามิให้ผู้บังคับบัญชาใช้อำนาจโดยไม่เป็นธรรมต่อเจ้าหน้าที่ผู้นั้น

6.ดำเนินการอื่นตามประมวลจริยธรรม

 ทั้งนี้ ตั้งแต่บัดนี้เป็นต้นไป

 สั่ง ณ วันที่ 9 ตุลาคม พ.ศ. ๒๕68

 

 (นายทวีศักดิ์ เล้าเจริญชัย)

 นายกเทศมนตรีตำบลโพนสูง